
Text rozhodnutia
Súd: Krajský súd Banská Bystrica Spisová značka: 20Sd/272/2011 Identifikačné číslo súdneho spisu: 6011201149 Dátum vydania rozhodnutia: 07. 02. 2012 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2012:6011201149.1 Uznesenie Krajský súd v Banskej Bystrici v právnej veci navrhovateľky X. T., I.. X. T. XXXX, Z. X.. W. X, XXX XX Z. proti odporkyni Sociálnej poisťovni, ústredie, Ul. 29. augusta 8, 813 63 Bratislava, o preskúmaní rozhodnutia o invalidnom dôchodku takto r o z h o d o l : Konanie vo veci rozhodnutia odporkyne č. XXX XXX XXXX zo dňa XX. M. XXXX zastavuje. Navrhovateľke nepriznáva právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX z XX. M. XXXX podľa § 70, § 82 zák. č. 461/2003 Z. z. o sociálnom poistení priznala navrhovateľke invalidný dôchodok od 21. júla 2010 v sume XXX,XX Eur po navýšení od 1. januára 2011 v sume XXX,XX Eur mesačne. Navrhovateľka podala voči uvedenému rozhodnutiu v zákonom stanovenej lehote opravný prostriedok s poukazom na svoj zlý zdravotný stav a žiadala o jeho opätovné prehodnotenie. Na základe opravného prostriedku navrhovateľky bol opätovne prehodnotený jej zdravotný stav a posudkový lekár Sociálnej poisťovne - ústredie v Z. Z. v posudku zo dňa 8. decembra 2011 stanovil mieru poklesu schopnosti vykonávať zárobkovú činnosť u navrhovateľky na 70 %. Vzhľadom na uvedené odporkyňa rozhodnutím č. XXX XXX XXXX zo dňa X. V. XXXX priznala navrhovateľke invalidný dôchodok od 21. júla 2010 v sume XXX,XX Eur mesačne, po zvýšení od 1. januára 2012 v sume XXX,XX Eur mesačne. Ďalším rozhodnutím rovnakého čísla z X. V. XXXX odporkyňa zrušila napadnuté rozhodnutie z XX. M. XXXX o priznaní invalidného dôchodku. Podľa § 250l ods. 2 O.s.p. pokiaľ v III. hlave O.s.p. nie je ustanovené inak, použijú sa primerane ustanovenia II. hlavy s výnimkou § 250a. Podľa § 250o O.s.p. ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Vzhľadom na to, že odporkyňa v danom prípade novým rozhodnutím celkom vyhovela opravnému prostriedku a navrhovateľke priznala invalidný dôchodok, súd v súlade s citovanými ustanoveniami konanie zastavil. Súd o náhrade trov konania rozhodol podľa § 250k ods. 1 v spojitosti s § 250l ods. 2 O.s.p., navrhovateľka bola v konaní úspešná, ale náhradu trov konania si neuplatnila, a preto jej súd náhradu trov konania nepriznal. Poučenie: Proti tomuto uzneseniu je prípustné odvolanie do 15 dní odo dňa jeho doručenia, písomne vo dvoch vyhotoveniach, prostredníctvom konajúceho súdu na Najvyšší súd SR v Bratislave. Odvolanie je možné podať len z dôvodov uvedených v ust. § 205 ods. 2 O.s.p. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom roz- sahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

